ORDE do 31 de outubro de 2006 pola que se autoriza a apertura e funcionamento do Centro Privado Caixanova de Ourense, para impartir as ensinanzas que se relacionan no anexo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 27/11/2006

Examinado o expediente presentado por Guillermo Brea Vila, no cal solicita a apertura e funcionamento do Centro Privado Caixanova, situado na Avda. de Ponte Sevilla, 2 A de Ourense, para impartir os ciclos
formativos de grao medio de elaboración de viños e outras bebidas, explotación de sistemas informáticos, instalación e mantemento electromecánico de maquinaria e condución de liñas e o de confección; os ciclos formativos de grao superior de xestión comercial e marketing e o de administración de sistemas informáticos, e o programa de garantía social de operario de refrixeración e climatización.
Tendo en conta que o expediente foi tramitado pola Delegación Provincial da Consellería de Educación e Ordenación Universitaria de Ourense, que o remite cos informes correspondentes.
Vistos o Real decreto 1537/2003, do 5 de decembro, o que se establece os requisitos mínimos dos centros que impartan ensinanzas escolares de réxime xeral (BOE do 10 de decembro); o Real decreto 777/1998 (BOE do 8 de maio) que desenvolve determinados aspectos da ordenación da formación profesional no ámbito do sistema educativo; a Orde do 21 de decembro de 1999 (DOG do 31 de xaneiro de 2000) que regula determinados aspectos relativos á autorización de centros privados exclusivos de formación profesional específica; o Decreto 296/1999 (DOG do 18 de novembro), que desenvolve determinados aspectos dos currículos dos ciclos formativos de formación profesional específica na Comunidade Autónoma de Galicia; o Decreto 133/1995, do 10 de maio (DOG do 22 de maio), sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 (DOG do 15 de decembro) que o desenvolve.
Esta consellería, por proposta da Dirección Xeral de Ordenación e Innovación Educativa,
DISPÓN:
Primeiro.-Autorizar a apertura e funcionamento do Centro Privado Caixanova de Ourense para impartir os ciclos formativos de grao medio de elaboración de viños e outras bebidas, explotación de sistemas informáticos, instalación e mantemento electromecánico de maquinaria e condución de liñas e o de confección; os ciclos formativos de grao superior de xestión comercial e marketing e o de administración de sistemas informáticos, e o programa de garantía social de operario de refrixeración e climatización, segundo se especifica no anexo desta orde.
Segundo.-Antes da entrada en funcionamento das ensinanzas que se autorizan, a delegación provincial da Consellería de Educación e Ordenación Universitaria, despois do informe da Inspección educativa, aprobará expresamente a relación de persoal que impartirá docencia no devandito centro, así como o equipamento adecuado.
Terceiro.-Queda o centro obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que sinala esta orde.
Contra esta orde, que esgota a vía administrativa, os interesados poderán interpoñer recurso potesta
tivo de reposición perante a conselleira de Educación e Ordenación Universitaria, no prazo dun mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, modificada pola Lei 4/1999 (BOE do 14 de xaneiro), de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses, perante o Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, da xurisdición contencioso-administrativa.
Santiago de Compostela, 31 de outubro de 2006.
Laura Sánchez Piñón
Conselleira de Educación e Ordenación
Universitaria
ANEXO
Provincia: Ourense.
Localidade: Ourense.
Concello: Ourense.
Enderezo: Avda. Ponte Sevilla, 2A.
Código do centro: 32020756.
Denominación: Centro Privado Caixanova.
Titular: Caixanova.
Ensinanzas que se autorizan:
Familia profesional: comercio e marketing.
1 ciclo formativo de grao superior de xestión comercial e marketing (1 unidade para 30 alumnos).
Familia profesional: industrias alimentarias.
1 ciclo formativo de grao medio de elaboración de viños e outras bebidas (1 unidade para 30 alumnos).
Familia profesional: informática.
1 ciclo formativo de grao medio de explotación de sistemas informáticos (2 unidades, 30 alumnos/unidade).
1 ciclo formativo de grao superior de administración de sistemas informáticos (2 unidades, 30 alumnos unidade).
Familia profesional: mantemento e servizos á produción.
1 ciclo formativo de grao medio de instalación e mantemento electromecánico de maquinaria e condución de liñas (2 unidades, 20 alumnos/unidade).
1 programa de garantía social de operario de refrixeración e climatización.
Familia profesional: téxtil, confección e pel.
1 ciclo formativo de grao medio de confección (1 unidade para 30 alumnos).